România a câștigat procesul cu cei de la Gabriel Resources, iar situl de la Roșia Montană va rămâne neatins. Totuși, aici este o adevărată avere, de peste 300 de tone de aur și 1500 de tone de argint, care ar valora peste 19 miliarde de euro.
Potrivit studiilor care au fost făcute atunci când a început această investiție a Gabriel Resources, România are la Roșia Montană peste 300 de tone de aur și aproape 1.500 de tone de argint - atât apreciau canadieni ca ar putea să extragă de la Roșia Montană în decurs de 16 ani.
Dacă am calcula aceste metale neferoase la prețul de acum, am putea să vedem că toate aceste zăcăminte ar aduce României aproximativ 19 miliarde de euro, informează Antena 3 CNN.
Pe lângă aur și argint, România are la Roșia Montană și platină. Are de asemenea și alte metale, precum titan sau nichel. Însă atenția principală investitorilor a fost asupra zăcămintelor de aur și argint.
Guvernul pregătește o semi-exploatare
Având în vedere bogățiile naturale care se ascund la Roșia Montană, Guvernul ar pregăti o schemă de ajutor prin care ar putea fi exploatate metalelor neferoase.
Planul Guvernului ar fi să găsească o modalitate sigură de a extrage aceste metale neferoase, iar ulterior acestea să fie prelucrate și valorificate în România. Astfel, la bugetul de stat ar ajunge o sumă cu adevărat uriașă.